b'\n_START_ARTICLE_\nPremonstratenci\n_START_PARAGRAPH_\nPremonstratenci (lat. Ordo Praemonstratensis = Premonstratenski red), kratica (OPraem), so pripadniki verskega reda, ki ga je okoli leta 1120 v Pr\xc3\xa9montr\xc3\xa9ju pri Laonu ustanovil magdebur\xc5\xa1ki nad\xc5\xa1kof Sveti Norbert iz Xantena._NEWLINE_Po ustanovitelju se imenujejo tudi Norbentinci, zaradi popolnoma belih kut pa jim pravijo tudi beli kanoniki._NEWLINE_Prevzeli so pravilo sv. Avgu\xc5\xa1tina in pod vplivom cistercijanov uvedli trd na\xc4\x8din \xc5\xbeivljenja v strogem spokorni\xc5\xa1kem duhu, da bi obnovili stari meni\xc5\xa1ki ideal. \xc5\xbdupnijsko delo so povezali s kontemplativnostjo. Leta 1790 je bil red odpravljen (zadnji opat je preminil leta 1834 v Parizu), vendar je bil 1856 obnovljen. Leta 1995 je bilo na svetu okoli 1300 premonstratencev. V na\xc5\xa1i bli\xc5\xbeini so se naselili v Grebinju na avstrijskem Koro\xc5\xa1kem.'